GiliGold/VAD_KnessetCorpus huggingface dataset:
מיכאל קליינר: אני דיברתי גם עם ראשי סיעות שאמרו לי שהם לא ידעו שזה עולה.
מיכאל קליינר: דיברתי עם יושב ראש סיעת העבודה, ועם יושבת הראש זהבה גלאון, של "מרצ".
מיכאל קליינר: היא ביקשה לדחות את ההצבעה למחר, אלא אם כן יש הסכמה בין הצדדים.
סאלח טריף: אבל אנחנו לא עושים את הדברים בחשאיות, העברנו את הדברים.
מיכאל קליינר: אבל הבקשה שלי לא הועברה מראש לחברי הכנסת.
מיכאל קליינר: אני מניח שיש חברי כנסת שראו נוסח תמים של בקשת איחוד בין שתי סיעות, לא ידעו שיש בעיה, והחליטו לא לבוא ולהביע עמדה.
מיכאל קליינר: יכול להיות שאם הם היו יודעים שיש התנגדות ובעיה עקרונית הם היו רוצים לדבר או להתנגד לעניין, כי מדובר פה על תקדים.
סאלח טריף: אנחנו נשמע את דבריו של היועץ המשפטי.
צבי ענבר: נכונה הטענה שאין לפני הוועדה היום על סדר יומה הצעה של התפלגות מפלגת "חרות" מסיעת "האיחוד הלאומי".
צבי ענבר: יחד עם זאת, כפי שהבהירו כאן חברים שהתבטאו - הם רואים קשר ענייני בין שתי הבקשות: זו שעל סדר היום, וזו שעדיין לא על סדר היום.
צבי ענבר: נראה לי, על כן, שנוכח עמדתם של החברים, הוועדה הזו תוכל לדון ולתת החלטה, כאשר היא תדון בשתי הבקשות כאחת, כי בכל זאת מדובר באותם גופים.
סאלח טריף: אם כך, אני מציע שנקבע דיון למועד אחר.
סאלח טריף: יש פניה של מזכיר הכנסת: "יושב-ראש הכנסת, אברהם בורג, ייעדר מהארץ בשליחות ממלכתית, החל מיום 21 לנובמבר, 99, ועד ה- 22 בנובמבר, 99.
סאלח טריף: נודה לכם אם ועדת הכנסת תמנה ממלא מקום ליושב-ראש הכנסת.
סאלח טריף: המלצת יושב-ראש הכנסת, שממלאת המקום תהיה סגנית היושב-ראש, נעמי חזן".
סאלח טריף: אנו מאשרים שממלאת המקום של יושב-ראש הכנסת בהיעדרו תהיה חברת הכנסת נעמי חזן.
צבי ענבר: מיום יציאתו ועד שובו.
סאלח טריף: יש עוד נושא הוא - קביעת ועדות לדיון בהצעות לסדר היום.
סאלח טריף: "מחצית מהנערות המצוקה בישראל הן מהמגזר הערבי" של חברת הכנסת חסנייה ג'בארה.
סאלח טריף: עמדת שר הבריאות היא לתמוך בבקשת המציעה, דהיינו - להעביר את הנושא לוועדה לקידום מעמד האישה.
סאלח טריף: יש פה הצעות להעביר את הנושא לוועדת העבודה והרווחה.
סאלח טריף: אני חושב שהוועדה למעמד האישה היא הוועדה הראויה.
סאלח טריף: האם אתם תומכים?
סאלח טריף: אם כך - הנושא יועבר לדיון בוועדה למעמד האישה.
סאלח טריף: הנושא השני - טיפול בילדי המשפחות המכורים לאלכוהול, של חברי הכנסת פרץ, גוז'נסקי ולוי.
סאלח טריף: שר הבריאות הציע להעביר את הנושא לוועדת העבודה והרווחה.
סאלח טריף: חברת הכנסת גוז'נסקי הציעה להעביר את הנושא לוועדה לקידום מעמד הילד.
מאיר שטרית: לוועדת העבודה והרווחה.
סאלח טריף: יושב ראש ועדת העבודה מסכים שהנושא יועבר לוועדה לקידום מעמד הילד.
סאלח טריף: מדובר בילדים, וצריכים טיפול יסודי, ויש הסכמה של יושב-ראש ועדת העבודה.
סאלח טריף: בואו נסכים להעביר את זה לטיפול הוועדה לקידום מעמד הילד.
סאלח טריף: האם יש התנגדות?
סאלח טריף: אם כך - החלטנו.
סאלח טריף: הצעת חוק לפיצוי נפגעי גזזת (תיקון מס' 3) .
סאלח טריף: נשמעו הצעות להעביר את הנושא לוועדת הכספים, או לוועדת העבודה והרווחה.
סאלח טריף: סגן שר האוצר הציע להעביר את הצעת החוק לוועדת הכספים.
בנימין אלון: אני מציע - לוועדת העבודה והרווחה.
בנימין אלון: איפה זה טופל עד היום?
בנימין אלון: הרי זה חוק משנת 94.
סאלח טריף: יש לעניין משמעות כספית נכבדה.
בנימין אלון: לכל חוק יש משמעות כספית.
בנימין אלון: הדיון החברתי חייב לקדום.
בנימין אלון: בוועדת הכספים ידונו רק במשמעות הכספית, וזה ייכנס לדילים.
בנימין אלון: בדיוק לשם כך יש את עבודת העבודה והרווחה.
מאיר שטרית: מה מעמדו של החוק - האם זו קריאה טרומית, או ראשונה?
בנימין אלון: זה תיקון.
מאיר שטרית: החוק הזה נדון בוועדת העבודה והרווחה.
מאיר שטרית: אני בטוח בזה במאה אחוז.
מאיר שטרית: אני מציע להעביר את החוק לאותה ועדה שהחוק נדון בה.
סאלח טריף: אני מבקש ממנהלת הוועדה לבדוק את העניין.
סאלח טריף: נעבור לחוק הבא - הצעת חוק למניעת אלימות במשפחה (תיקון) (צו לאיסור נשיאת נשק) של חבר הכנסת ריבלין.
סאלח טריף: המציע הציע להעביר את הנושא לוועדת החוקה חוק ומשפט.
בנימין אלון: למה לא לוועדה לקידום מעמד האישה?
בנימין אלון: הם דנו בעניין הזה.
מאיר שטרית: למה לא ועדת הפנים?
מאיר שטרית: מתן רשיונות לנשק זה בשליטת משרד הפנים.
מאיר שטרית: משרד הפנים, בנושא הזה, נמצא באחריות ועדת הפנים של הכנסת, שאחראית על המשטרה ועל רשיונות הנשק.
בנימין אלון: לאיזה חוק הוא התיקון?
בנימין אלון: - לחוק למניעת אלימות במשפחה.
בנימין אלון: זה חוק של ועדת החוקה, חוק ומשפט.
סאלח טריף: האמת היא שסוגיית הנשק ומתן רשיונות מטופלת בוועדת הפנים.
בנימין אלון: זה טופל בוועדת החוקה כי זה היה קשור לבית דין למשפחה, וצו הבאה.
סאלח טריף: אבל כל הסוגייה של נשיאת נשק היא בטיפול ועדת הפנים.
מאיר שטרית: השאלה היא מה רוצים בחוק.
מאיר שטרית: החוק רוצה להגביל בעלים אלימים בנשיאת נשק, זאת אומרת - לקבוע קריטריונים שונים על הקריטריונים הרגילים שיקבעו למי מותר להחזיק נשק.
סאלח טריף: אני מסכים אתך, זה צריך לעבור לוועדת הפנים.
סאלח טריף: הנושא יועבר לטיפול ועדת הפנים.
סאלח טריף: נעבור להצעת חוק כינוס הכנסת - הוראת שעה, של חבר הכנסת סילבן שלום.
צבי ענבר: זו הצעת חוק שבאה לומר שבכנסת הזו, די יהיה ב- 20 חברי כנסת כדי לכנס את הכנסת בפגרה, במקום 30.
צבי ענבר: כיוון שחוק יסוד: הכנסת, הוא חוק יסוד שנדון בוועדת החוקה, לכן זה צריך להיות נדון בוועדת החוקה.
סאלח טריף: אני מבין שכולם מסכימים.
סאלח טריף: אנו עוברים להצעת חוק מימון מפלגות(תיקון מס' 20) של חבר הכנסת מיכאל איתן.
מאיר שטרית: מה שנוגע למימון מפלגות לא שייך לוועדת הכספים?
צבי ענבר: מימון מפלגות זה נושא שמטופל בוועדת הכספים.
סאלח טריף: מי בעד העברת הצעת החוק לוועדת הכספים?
סאלח טריף: - אין.
סאלח טריף: תודה לכם, הנושא יועבר לוועדת הכספים.
סאלח טריף: אני מודה לכולכם, הישיבה נעולה.
עמיר פרץ: אדוני היושב-ראש, מכיוון שמדובר באחד הנושאים הרגישים, המורכבים והמסובכים מבחינה מקצועית, אני חושב שמן הראוי שיוגש לנו איזה נייר כדי שנבין את השתלשלות העניינים, מי הוציא מה, איזו עיסקה עשו וכו'.
עמיר פרץ: אני יודע שאתמול ישבו אנשי ש"ס עם שר האוצר והגיעו להסכם איזה חוקים מוציאים ואיזה לא.
עמיר פרץ: יכול להיות שזה נחשב להסכם פוליטי שצריך להניח אותו קודם במליאת הכנסת ואחר כך להביא להצבעה.
יאיר פרץ: אדוני היושב-ראש, מה שאני מבקש זה שלפני שמצביעים תסביר לחברי הוועדה מה מוציאים מהחוק ומה נשאר.
עמיר פרץ: אם כך, אדוני, זאת הצבעה חדשה ואני מבקש עליה רביזיה.
סאלח טריף: כל מה שאני מודיע עכשיו היה לפני ההצבעה הקודמת.
סאלח טריף: היה כאן יושב-ראש ועדת הכספים שהתחייב לפרוטוקול בעניין הזה.
סאלח טריף: כל הישיבות שבהן הייתי נוכח נסובו סביב שאלה אחת:
סאלח טריף: מה קורה עם חוק ההסדרים ומה אפשר להוציא ממנו.
סאלח טריף: כל הדיונים האלה לא רק לגיטימיים אלא זאת חובתינו.
מיכאל איתן: רביזיה מחזירה את המצב לקדמותו.
מיכאל איתן: אחרי ההצבעה הזאת אנחנו חוזרים למצב הקודם, ואז תבוא הצעה של עמיר פרץ להצעה חדשה.
צבי ענבר: הוועדה בפעם הקודמת הצביעה על כך שהחוק יפוצל.
צבי ענבר: המשמעות היא שהוועדה צריכה לקיים הצבעה נוספת לגבי מה יפוצל.
צבי ענבר: ההצעה הנגדית היתה להעביר את כל החוק לוועדת הכספים.
צבי ענבר: ההצבעה עכשיו היא אם החוק יפוצל או החוק יעבור כולו לוועדת הכספים, כמובן אחרי שתדעו על ההסכמים.
מאיר שטרית: אני חושב שהיועץ המשפטי צודק בהערתו.
מאיר שטרית: הצבעה בעד הרביזיה פירושה העברת כל החוק לוועדת הכספים.
מאיר שטרית: היו הצעות שונות איזה חוקים מתוך החוק לפצל מעבר למה שאתה הזכרת.
סאלח טריף: אנחנו לא הצבענו לאן לפצל ומה לפצל.
מאיר שטרית: גם אם תחליטו ללכת בדרך הזו, אני מבקש שתהיה הצבעה על החוקים שאני מבקש לפצל בנוסף לחוקים שהזכרת.
ראובן ריבלין: אנחנו בפעם הקודמת, תוך כדי דיון, ניסינו להגיע להסכמה, ואז נוצר מצב שבו שר האוצר אמר: אתם תסמכו עלי, נעביר את הכל לוועדת הכספים ובוועדת הכספים נפצל.
ראובן ריבלין: על כך נערכה ההצבעה, וההצבעה קבעה שלא מקבלים את הצעת האוצר.
ראובן ריבלין: פירושה של רביזיה שאנחנו מקבלים את הצעת האוצר.
ראובן ריבלין: נוצרו פה חבירות שהן אנטי פוליטיות.
ראובן ריבלין: בינינו ובין ש"ס יכולים לבוא ולומר שיש אנטרס, אבל נוצרו חבירות בין החברים.
ראובן ריבלין: קיבלנו החלטה משותפת של כל האנשים שהצביעו אז נגד בקשת האוצר להוציא 5 חוקים.
סאלח טריף: אנחנו בפרשנות על ההצבעה על הרביזיה ולא בדיון בגופו של החוק.
אופיר פינס-פז: הויכוח פה הוא ויכוח פולמוסי מיותר.
אופיר פינס-פז: אם הרביזיה שאני ביקשתי שנצביע עליה תעבור, היא מבטלת את ההחלטה לפצל את החוק ונשארות לנו שתי החלטות: לפצל, או להעביר את הכל לוועדת כספים.
אופיר פינס-פז: מסר סאלח טריף מה הולך לקרות בוועדת הכספים מבחינת פיצולים ומבחינת ועדות.
ראובן ריבלין: הוא מוסמך להגיד מה יהיה בוועדת כספים?
אופיר פינס-פז: הוא מוסמך להגיד את דעתו.
צבי ענבר: חבר הכנסת ריבלין, ההצבעה הזאת ברגע זה היא רק בשאלה אחת: האם לקיים דיון מחדש בהחלטה שנתקבלה.
צבי ענבר: יכול חבר כנסת לומר: אני אצביע בדיוק כמו שהצבעתי קודם, אבל אני נותן צ'אנס לנסות ולשכנע אותי.
סאלח טריף: אם הרביזיה תתקבל אפשר להציע הצעות חדשות.
סאלח טריף: ה צ ב ע ה בעד - 14 נגד - 9 הרביזיה התקבלה פניות חברות מסחריות אל חברי הכנסת בהצעת הנחות והטבות על מוצריהן.
סאלח טריף: יש תופעה חדשה שאנחנו עדים לה, שחברות עיסקיות מציעות הטבות מיוחדות והנחות לחברי כנסת.
סאלח טריף: לפעמים נדיבות הלב מובנת ולפעמים היא לא כל כך מובנת.
סאלח טריף: ל3- חברות היו הצעות כאלה.
סאלח טריף: אם חבר הכנסת מקבל את ההטבה בהיותו חבר כנסת אז יש בזה טעם לפגם, יש בזה ניגוד אינטרסים, ונשאלת השאלה איפה עומד הגבול הדק בין מה שמותר לנו לבין מה שאסור.
סאלח טריף: אנחנו פנינו לחלק מהחברות וביקשנו לשמוע על ההצעות שהן מציעות כדי שחברי כנסת לא יתפתו ולא יכשלו במעשיהם בנקודות האלה.
משה לבנת: בסוף 1996 פנה דוד לב, סגן מזכיר הכנסת, בבקשה לקבל הצעה לקרנות השתלמות וקופות גמל לחברי כנסת.
משה לבנת: חלק מהבנקים נענו לדרישה הזאת, ביניהם בנק הפועלים.
משה לבנת: במסגרת ההצעה של בנק הפועלים הוצע לחברי הכנסת כרטיס של ישראכרט של בנק הפועלים.
משה לבנת: בנק הפועלים זכה במכרז.
משה לבנת: ההצעה הזאת של כרטיס האשראי של חברת ישראכרט לא חורגת מהצעות אחרות שאנחנו נותנים לקבוצות אוכלוסייה אחרות.
משה לבנת: הדבר היחידי שאולי יכול היה להיות מעבר לזה זה שנתנו כרטיס חינם, כמו שאנחנו נותנים אותו לקבוצות אוכלוסייה אחרות, כל זמן שחבר הכנסת מכהן בתפקידו.
משה לבנת: אני לא מייצג את החברות האחרות, אני מייצג את ישראכרט שאתם בחרתם בה, ובזה מסתכם העניין.
משה לבנת: אם אתם לא רוצים לקבל את הכרטיס הזה בחינם, ניתן לשנות את התנאים.
סאלח טריף: אדוני היועץ המשפטי, האם אתה רואה בכך משום ניגוד אנטרסים?
מיכאל איתן: אנחנו צריכים לשים לב למעורבות שלנו בחקיקה ולהוראות שאנחנו נותנים.
מיכאל איתן: בכל האלמנטים האלה של החברות המסחריות יש תופעה שקיימת בכל העולם והיא על גבול המותר.
מיכאל איתן: אני לא חושב שאנחנו צריכים לתת הוראות או לחוקק, אלא צריך להשאיר את זה לשיקול דעתו של כל חבר כנסת עד איפה מותר לו ועד איפה אסור לו ללכת עם הדברים.
מיכאל איתן: יש לנו ועדת אתיקה, שאם חבר כנסת מסויים חרג ועשה דבר שהוא באמת לא ייעשה, היא יכולה לדון בעניין, יכולה להגיש תלונה נגדו על התנהגות שאינה מביאה כבוד לחבר הכנסת או משהו בנוסח הזה.
מיכאל איתן: אי אפשר שבכל דבר אנחנו נקבע חוקים, כי יש תחומים שצריך להשאיר אותם לשיקול דעתם של חברי כנסת.
מיכאל איתן: להערכתי, יש כאן הרבה בהתנהגות של חברי הכנסת, ואני לא רואה מקום שנקבע חוק שישים איזה שהוא קו.
מיכאל איתן: לדעתי קו הגבול צריך להיות קצת מעל למה שמקובל בעסקים מסחריים בקבוצות של אוכלוסייה.
מיכאל איתן: חברי הכנסת הם לא קבוצה רגילה, מצד אחד, אבל מצד שני בגלל שהם חברי כנסת הם לא צריכים לשלם מעל המחיר.
מיכאל איתן: זכותם להתווכח ולהתמקח.
ראובן ריבלין: יש דברים שברור שהם מותר ויש דברים שברור שהם אסור.
ראובן ריבלין: בשטח האפור אני מציע לכל חבר כנסת להזהר.
סאלח טריף: זה נושא עדין מאוד, רגיש מאוד, ואני חושב שחשוב שנקיים דיון בעניין הזה.
סאלח טריף: לפני שאנחנו מתייחסים לנושא הרביזיה בחוק ההסדרים, יש לנו להצביע על נושא הוועדה המשותפת לרכב מנועי.
סאלח טריף: מוועדת החוקה - רובינשטיין, אלסאנע, ליבנה, לנגנטל, שטרית, מקסים לוי, פריצקי, גפני וברכה.
סאלח טריף: היו"ר המוצע - חבר הכנסת דוד טל.
מאיר שטרית: אני מבקש להיות יו"ר הוועדה.
סאלח טריף: מי בעד לאשר את הוועדה?
סאלח טריף: ה צ ב ע ה בעד - 6 נגד - 0 אושר חבר הכנסת דוד טל מוצע כיו"ר ומאיר שטרית מוצע כיו"ר.
צבי ענבר: לגבי סוגיית בחירת היו"ר, ועדת הכנסת היא זאת שבוחרת.
צבי ענבר: ועדת הכנסת צריכה לבחור את היו"ר מבין חברי אותה ועדה שלדעת ועדת הכנסת הנושא הזה הוא יותר בתחום סמכותה.
צבי ענבר: הצעת החוק הזאת - חוק ביטוח רכב מנועי - היא הצעת חוק שנדונה בדרך כלל בוועדת החוקה.
צבי ענבר: יש בה גם אלמנטים שנוגעים לעניינים שנדונים בוועדת כספים.
צבי ענבר: שם הצעת החוק הוא חוק ביטוח רכב מנועי, ביטוח בתנאי תחרות מבוקרת והסכמים בתקופת מעבר.
צבי ענבר: אם הוועדה תחליט שהעניין נוגע יותר לכספים, אז היא תבחר יו"ר מכספים, ואם לחוקה, היא תבחר יו"ר מחוקה.
סאלח טריף: ועדת חוקה היא זאת שהנהיגה את הוועדה הזאת.
סאלח טריף: מי בעד דוד טל?
סאלח טריף: ה צ ב ע ה בעד - 10 מי בעד מאיר שטרית, ירים את ידו?
סאלח טריף: ה צ ב ע ה בעד - 7 נבחר חבר הכנסת דוד טל ליו"ר.
סאלח טריף: דיון לגבי הרביזיה בחוק ההסדרים.
אברהם בורג: חברי וחברות הכנסת, רשאים חברי הכנסת ורשאיות ועדות הכנסת להחליט איזה החלטות שהם רוצים בדבר הסדרים ותרשימי זרימה של חוקים.
אברהם בורג: זה בסדר גמור, והסדרים כאלה מקובלים והיו מעולם.
אברהם בורג: בנושא חוק ההסדרים אני חושב שבכל פעם שהוועדה מתכנסת אני בא כדי להגיד את הדברים על-מנת להסיר ספק מלב.
אברהם בורג: אני לא רוצה שיהיה כאן מישהו שיגיד: לא ידענו, הטעו אותנו או לא היה לנו ברור.
אברהם בורג: חוק ההסדרים, בעיני, הוא חוק של כל העניינים הנוגעים לחוק תקציב המדינה.
אברהם בורג: אם יובא בפני, כיו"ר הכנסת, בסוף התהליך הזה - אני לא נכנס לעניין של איזו ועדה תדון בזה כי זאת סמכות
אברהם בורג: כם כחברי כנסת לעשות את הדברים - חוק שבפנים ישנם תכנים שהם אינם ממן תקציב המדינה, החוק הזה לא יהיה בעיני כחוק ההסדרים של הכנסת אלא יהיה חוק שעניינו עקיפת עבודה תקינה של ועדות הכנסת ואני לא אאפשר להביא אותו להצבעה בסוף חודש דצמבר יחד עם תקציב המדינה.
אברהם בורג: בהתייעצות עם היועצת המשפטית של ועדת הכספים, עורכת דין אנה שניידר, ועל פי ההנחה המוקדמת שחשבתי שההצעה מהסוג הזה תהיה מקובלת על דעתו של חבר הכנסת אופיר פינס שקיבל את הקונספציה אבל דחה את התוצר, שלחתי לחבר הכנסת אלי גולדשמידט, יו"ר ועדת הכספים, ולחבר הכנסת סאלח טריף, יו"ר ועדת הכנסת, מכתב ובו 7 סעיפים שבעיני אינם ממן חוק ההסדרים.
אברהם בורג: כמובן שאני פתוח להשתכנע שיש דיעה אחרת, אלטרנטיבית לדיעה המקצועית, אבל העיקרון מחייב אותי בהקשר הזה שהכנסת תצביע על חוק ההסדרים ולא על חוק שתחתיו מסתתר סדר יום אחר.
אברהם בורג: אני מבקש שמה שאתם לא מחליטים תדעו שזאת תהיה התוצאה, כי המבחן היחיד שמעניין אותי זה מבחן התוצאה, כלומר מה יובא למליאת הכנסת, מה שאנחנו מדברים עליו או משהו אחר.
אופיר פינס-פז: אני עברתי על חוק ההסדרים, סעיף סעיף, חוק חוק, ואין חוק אחד, כמעט, שאין לו השלכה ישירה או עקיפה לתקציב המדינה.
אופיר פינס-פז: מי שרוצה להתווכח איתי, אני מוכן להתווכח איתו על בסיס נתונים.
אופיר פינס-פז: שר האוצר, על פי דרישות של יו"ר ועדת הכנסת, של יו"ר הכנסת, של יו"ר ועדת הכספים ושל עבדכם הנאמן, הוציא מלכתחילה, באופן חסר תקדים, 11 חוקים מחוק ההסדרים כדי ללכת לקראת הכנסת.
אופיר פינס-פז: שר האוצר התחייב שחוק ההסדרים בשנה הבאה יהיה מצומצם באופן ניכר לעומת חוק ההסדרים הנוכחי.
אופיר פינס-פז: בנוסף, הוא הסכים לפצל לפחות 3 חוקים מוועדת הכספים לוועדות אחרות, ואולי יותר.
אופיר פינס-פז: אני חושב שבכל הדברים האלה הממשלה הלכה לקראת הכנסת מרחק רב מאוד, ואנחנו לא זקוקים לסנקציות שמישהו יהלך עלינו אימים אם הוא יניח את החוק או לא יניח את החוק.
סאלח טריף: תודה רבה, אנחנו נמשיך בדיון בשבוע הבא.
מוחמד ברכה: בוקר טוב, אני מתכבד לפתוח את ישיבת ועדת הכנסת.
מוחמד ברכה: על סדר יומנו רק סעיף אחד והוא קביעת מסגרת הדיון בהצעות להביע אי אמון בראש הממשלה של סיעות: הליכוד, ישראל ביתנו האיחוד הלאומי ורע"ם.
יאיר פרץ: יש לוועדת הכנסת הצעת נוסחה קבועה.
מוחמד ברכה: על פי הנוהל - הסיעות: ישראל אחת, הליכוד וש"ס תקבלנה 15 דקות, סיעת מרצ תקבל 10 דקות, ושאר הסיעות תקבלנה 7 דקות.
יאיר פרץ: לא מפצלים את 7 הדקות.
מוחמד ברכה: האם ההצעה מקובלת עליכם?
רחבעם זאבי: אני מבקש להציע נוהל קבוע שאם אין חבר ועדה שמציע לשנות את הנוסחה הזאת - היא תישאר קבועה.
רחבעם זאבי: היום, לדוגמה, לפי זה, לא היה צריך לקיים את הישיבה הזאת בכלל.
מוחמד ברכה: מקובל עליי.
מוחמד ברכה: אני אעביר את ההצעה שלך ליושב ראש הקבוע של ועדת הכנסת.
מוחמד ברכה: אני מעמיד להצבעה את ההצעה לאשר קביעת מסגרת דיון להצעות להביע אי אמון בראש הממשלה, לשלושת הסיעות הגדולות 15 דקות, לסיעת מרצ 10 דקות ולשאר הסיעות 7 דקות.
מוחמד ברכה: הצבעה ההצעה אושרה.
סאלח טריף: אני מתכבד לפתוח את ישיבת ועדת הכנסת ומבקש מכולכם לשתף פעולה ולהקשיב האחד לדברי השני במהלך הדיון שנקיים.
סאלח טריף: להזכירכם, אנחנו נמצאים בשלב של אחרי שהבקשה לרוויזיה התקבלה וכאמור אנחנו מקיימים עתה דיון מחודש בהצעת חוק ההסדרים.
אברהם פורז: האם פירושו של דבר הוא שהדיון פתוח מחדש להצעות?
סאלח טריף: פתחנו את הדיון מחדש.
סאלח טריף: קיימנו דיונים רבים בחוק הזה כאשר כל אחד מאתנו הביע כבר את דעתו וכעת אנחנו נדון ברוח טובה וחברית ונסכם את העניין שלשמו התכנסנו.
סאלח טריף: סדר הדיון הוא כזה; כל דובר יקבל רשות דיבור בת שתיים שלוש דקות לכל היותר כיוון שכאמור מיצינו כבר את העניין.
סאלח טריף: בפעם הקודמת נרשמו לרשות הדיבור מספר חברים שלא קיבלו את רשות הדיבור ואני אעביר אותה אליהם כעת.
סאלח טריף: חברת הכנסת יהודית נאות לא נמצאת - - -
אברהם פורז: אני מבקש לדבר במקומה.
סאלח טריף: חבר הכנסת שטרית גם הוא איננו, ולכן יקבלו את רשות הדיבור רק שני חברי הכנסת שנוכחים כאן, חברי הכנסת ריבלין וכץ.
זבולון אורלב: הצעה לסדר.
זבולון אורלב: האם אפשר לקבוע שעה להצבעה?
סאלח טריף: לא, כיוון שיכול להיות שנסיים את הדיון תוך עשר עד חמש עשרה דקות.
סאלח טריף: כאמור, מיצינו כבר את הנושא עד תום.
עמיר פרץ: הישיבה הזאת מתקיימת במקום הישיבה שהיתה צריכה להתקיים מחר?
יאיר פרץ: אדוני היושב ראש, על מנת למקד את הדיון וכדי שנבין לקראת מה אנחנו הולכים, אני מבקש שהיועץ המשפטי יגיד לנו האם ועדת הכספים רשאית לפצל את החוק או שרק ועדת הכנסת רשאית לעשות זאת?
ועדת הכספים: כיושב ראש ועדת הכספים ברצוני לציין כי אני אדבר גם אל המצפון הקולקטיבי של כולנו.
ועדת הכספים: אני מבקש מאד שתתקבל הערב החלטה - - -
סאלח טריף: תהיה גם תהיה.
ועדת הכספים: צריכה להתקבל כאן
ועדת הכספים: החלטה כזאת או החלטה אחרת ואני פונה אליכם ברמה החברית ומבקש אתכם להבין שחוק ההסדרים אמור להיות נדון במשך חודשיים ימים שזה זמן קצר מדיי אבל הם, עדיין, חודשיים ימים.
ועדת הכספים: בעצם על פי הנוהל הרגיל הייתי צריך להתחיל לדון בחוק הזה ב- 1 בנובמבר.
ועדת הכספים: אנחנו נמצאים היום ב- 22 בנובמבר - שלושה שבועות מאוחר יותר והמשמעות של הדבר הזה היא שעצם הדיונים הבלתי נגמרים בוועדה הזאת גורמים או יגרמו לכך שככל שהעניין הוא בעייתי ודרך הטיפול בחוק שדנים בו נעשית מהר וכו', כך הדבר הולך ונעשה חמור יותר ויותר.
ועדת הכספים: אני מבקש לשאול אתכם, האם אתם רוצים שלא יהיה חוק?
ועדת הכספים: מי שרוצה להפיל את חוק ההסדרים - שיצביע נגד, מי שרוצה - שיצביע בעד, אבל תנו לנו להתחיל לעבוד.
ועדת הכספים: צריך להביא משלחות, צריך לשמוע אותן, אנחנו צריכים לעשות חקיקה בצורה רצינית - - -
ישראל כץ: מה היא עמדתך?
ועדת הכספים: מה שאני מבקש להדגיש בפניכם הוא שצריכה להתקבל הצבעה לגופו של עניין.
עמיר פרץ: אדוני היועץ המשפטי, שאלנו כבר בישיבה הקודמת האם המשמעות של הסכם, הסדר, של פיצול חוקים או הסדר שבא לא תוך כדי דיון אלא כזה שבו ישבה סיעה עם שר, האם אין לכך משמעות של הסכם פוליטי שהמליאה צריכה לדעת עליו לפני הדיון כפי שיש הסכמים פוליטיים שאחר כך כל ועדות הכנסת צריכות לקיים אותם, וזה לגיטימי.
צבי ענבר: לעניין פרסום הסכמים אני מבקש לציין כי יש בחוק יסוד: הממשלה, הוראה שאומרת שאם נעשה הסכם בכתב, בקשר לבחירות לראש הממשלה או לכינונה של ממשלה או להבעת אי אמון בראש ממשלה או בקשר לצירוף שרים נוספים לממשלה או בקשר למינוי של סגן שר, כמו שאנחנו יכולים לראות כמעט כל העניינים המנויים כאן הם עניינים פרסונליים, נושאים שקשורים למינויים למיניהם והכוונה היא להבטיח שאם נעשים הסכמים בכתב בעניינים האלה - חברי הכנסת צריכים לדעת מה מסתתר מאחורי מינויו של מישהו.
צבי ענבר: היתה לעניין הזה הרחבה שלא נובעת מתוך לשון סעיף 17 לחוק אלא שהפסיקה קצת תמכה - - -
אברהם פורז: זה היה לפני חוק היסוד.
צבי ענבר: הפסיקה מלפני חוק היסוד אבל גם לאחר חוק היסוד, בית המשפט העליון הביע דעתו שנכון מה שעושים בכנסת, שאם נעשים הסכמים בקשר להצבעה על התקציב ואם ההסכמים האלה נעשים גם בעל פה - מן הראוי שתהיה שקיפות כדי שחברי הכנסת ידעו לפני שהם מצביעים אם אמנם היו הסכמים כאלה.
ועדת הכספים: גם בוועדות או רק במליאה?
צבי ענבר: במליאה.
צבי ענבר: מעבר לזה לא היתה פסיקה מעין חקיקה ותחשבו אתם, בתור אנשים פוליטיים, באיזה מידה זה מעשי לדרוש שלפני כל הצבעה בוועדה, כל סיעה שעושה איזשהו הסכם תצטרך לגלות זאת, באיזה מידה העניין הזה בכלל מעשי ואפשרי.
עמיר פרץ: ברצוני לשאול על מה הדיון שמתקיים עכשיו?
סאלח טריף: על חוק ההסדרים.
עמיר פרץ: היועץ המשפטי אמר בישיבה הקודמת שהדיון הוא על החוק ככתבו וכלשונו בכל מה שקשור לשאלה האם להעביר את העניין לוועדת הכספים או לא?
עמיר פרץ: אני מבקש לדעת האם הדיון מתקיים בכל מה שקשור לשאלה הזאת?
עמיר פרץ: פירושו של דבר שהחוק יעבור ככתבו וכלשונו לוועדת הכספים.
ועדת הכספים: זאת כאשר אתם יודעים על ההתחייבויות - - -
עמיר פרץ: אם כך אני רוצה לדון על ההתחייבויות ולדרוש - - -
סאלח טריף: לא, לא נפתח עכשיו את הדיון מחדש.
ועדת הכספים: גם אנחנו, גם שר האוצר, גם הממונה על התקציבים, גם יושב ראש הקואליציה, כולם אמרו זאת.
מאיר שטרית: אני רוצה להיות תכליתי ואני מבקש מיושב ראש הוועדה להודיע לנו מה הם סדרי ההצבעה שהוא מתכוון לקיים?
מאיר שטרית: האם היושב ראש מתכוון להעביר הכל לוועדת הכספים או לפצל הכל?
מאיר שטרית: אם זאת הצבעה מחודשת כי אז נצביע מחדש אבל אם לא כי אז אני מבקש להצביע לא רק על ההצעה הזאת אלא להצביע גם על ההצעה כאלטרנטיבה חלופה, פיצול של שישה חוקים של חוק ההסדרים.
מאיר שטרית: פרט לארבעה חוקים שהממשלה הזכירה בישיבתה הקודמת - - -
סאלח טריף: אבקש לרשום את הצעתו של חבר הכנסת שטרית.
ראובן ריבלין: מה הם ארבעת החוקים?
מאיר שטרית: חוק חינוך מיוחד, חוק ביטוח בריאות ממלכתי, חוק התעבורה וחוק הפיקדון.
אברהם פורז: מה עם חוק התקשורת?
סאלח טריף: לא; החוק הזה יידון בוועדת הכספים.
מאיר שטרית: אני מבקש להוסיף לארבעת החוקים עוד שני חוקים; חוק הביטוח הלאומי וחוק הרשות השנייה לטלוויזיה ורדיו, שאותו אני מבקש לפצל.
מאיר שטרית: כאמור, אנחנו מבקשים לפצל שישה חוקים.
סאלח טריף: לפצל בוועדת הכספים או כאן?
מאיר שטרית: כאן.
מאיר שטרית: סליחה, טעיתי; מדובר על שבעה חוקים ולא על שישה חוקים.
מאיר שטרית: טעיתי.
מאיר שטרית: מדובר גם על חוק העובדים הזרים.
סאלח טריף: אם כך הצעתך היא לפצל שבעה חוקים.
סאלח טריף: הצעתך נרשמה.
ראובן ריבלין: אדוני היושב ראש, אני מבקש קודם כל לחזור על כל מה שאמרתי בישיבה הקודמת ועל ההיגיון הרב בעובדה שאנחנו מחוייבים לחזור בנו מדרכנו הרעה בה התחלנו ללכת בשנת 1984 כאשר היקנינו מעמד להצעת חוק ההסדרים במשק המדינה.
ראובן ריבלין: קיימתי שיחה מוקדמת עם יושב ראש הקואליציה והוא השתכנע מכל מילה שהשמעתי ונדמה לי שגם יושב ראש הכנסת מזמן השתכנע מדבריי.
ראובן ריבלין: אם, למשל, היו אומרים לנו שלצורך המצב הכלכלי הקשה שבו המדינה נתונה, צריך להגביל את חוק הקולנוע ולהחליט שהשנה החוק הזה לא יעלה על העברה של 40 מיליון - זה מקומו בחוק ההסדרים ובלבד שהוא לא יתבטל שהרי עבדנו קשה על החוק הזה ולכן אי אפשר במחי יד לבטל אותו.
ראובן ריבלין: הממשלה עשתה נכון כאשר היא אמרה שחוק הקולנוע יישאר כמות שהוא אבל נגביל אותו, בשנה זו, ל- 40 מיליון.
ראובן ריבלין: בשנה הבאה נחזור כדי מחצית הסכום שהזכיינים של ערוץ 2 יעבירו לממשלה ו- 50% מזה יעבור לקולנוע.
ראובן ריבלין: כאמור, אני רואה בכך היגיון.
ראובן ריבלין: אבל לבוא לכאן ולהביא בפנינו 41 חוקים - זאת רעה חולה - - -
סופה לנדבר: כמה חוקים?
ראובן ריבלין: 41.
ועדת הכספים: הכוונה היא ל- 41 סעיפים.
ראובן ריבלין: 31.
ראובן ריבלין: היו 42, עכשיו יש 31 וזה לא מספיק, מדוע?
ראובן ריבלין: משום שאני לא רוצה להשמיע את המילים: השחיתו או לא השחיתו לריק חבריי בקדנציה הקודמת, שהם עכשיו בממשלה, כאשר הם יצאו בשצף קצף ושכנעו אותי, כמי שתמך בממשלה, שמקומם של החוקים האלה לא יכירם בחוק ההסדרים.
ראובן ריבלין: אני מוכרח לציין שהשתכנעתי.
ראובן ריבלין: בייגה דיבר, כל מילה פסנתר, כל משפט סמפוניה.
ראובן ריבלין: .. אדוני היושב ראש, אני רוצה ששר האוצר יתייצב בפנינו כיוון שאינני רוצה לדבר נגד הפקידים, ושהוא יכריז שבשנה הבאה הוא יצמצם - - -
ועדת הכספים: הוא אמר זאת.
ראובן ריבלין: אני רוצה שנשמע אותו אומר זאת עוד פעם כי הרי החודשים והימים יחלפו ביעף.
ראובן ריבלין: אני חוזר ומבקש שהוא יבוא בפנינו ויצהיר הצהרה שנחשבת כל כך חשובה.
ראובן ריבלין: דבר נוסף; איננו רוצים שחוק ההסדרים יהפך להיות איזשהו מכשיר שיימצא בידי סיעה כלשהי כדי שהיא תשיג הישגים שלא ממין העניין - - -
עמיר פרץ: למי אתה מתכוון?
ראובן ריבלין: כל סיעה.
ראובן ריבלין: באופן עקרוני, כמפלגה שהיתה בשלטון ותחזור לשלטון הרבה יותר מהר ממה שחשבתי בהתחלה, אני מבקש לציין שזה החוק של כולנו, זה התקציב של כולנו, ולכן אנחנו רוצים לדעת אם אכן יש איזושהי הבנה בין החברים בוועדת הכספים.
ראובן ריבלין: מה זה חשוב בתקציב המדינה קואליציה אופוזיציה?
ראובן ריבלין: אם יש הבנה להצעה שהצענו לגבי שבעת החוקים - אנחנו מוכנים לקבל החלטה.
ראובן ריבלין: אני לא יודע אם ראוי שוועדת הכנסת תעביר את העניין לוועדת הכספים, יחד עם זאת אין לנו בעיה עם הדבר.
ראובן ריבלין: אם יתברר לנו שמדובר רק על ארבעה חוקים - אנחנו ניתן לכם הנחה בקואליציה, אנחנו נעביר את כל קולותינו למצב כזה שבו נסכים שכל החוקים יידונו בוועדת הכספים, אני אומר לכם זאת מבלי לקבל תמורה ואני מודיע ליועץ המשפטי שלא קיבלתי כל תמורה בגלל ההתחייבות שלי להצביע יחד אתם בעד כל החוקים בוועדת הכספים.
ראובן ריבלין: כאמור, אנחנו מציעים או שבעה - - -
סאלח טריף: גם אנחנו; זאת ההצעה שלנו.
ראובן ריבלין: אנחנו מוכנים להצביע על שבעה חוקים, פיצול, כאן.
ראובן ריבלין: אם חס וחלילה נגיע למצב שבו תאלצו להצביע על ארבעה חוקים, קחו בחשבון שהחברים בליכוד ואני בטוח שיש לנו עוד כמה שותפים ממפלגות אחרות, יצביעו יחד אתכם בכיוון כזה שאף חוק לא יעבור, אלא כל החוקים.
סאלח טריף: רשות הדיבור לחבר הכנסת ישראל כץ.
ראובן ריבלין: כמובן שלא תיתנו לנו תמורה עבור זה.
ישראל כץ: כאשר יושב ראש הכנסת היה בישיבה הקודמת של הוועדה הזאת הוא הודיע שהוא הוציא מכתב עם פירוט של שבעה חוקים, אינני בטוח שמדובר על שבעה חוקים ואני לא רוצה להתחייב על המספר, מכל מקום הוא פירט את שמות החוקים לאחר התייעצות עם היועצת המשפטית של ועדת הכספים.
ישראל כץ: כאמור אם יושב ראש הכנסת ציין שהוא הוציא מכתב, לאחר ייעוץ משפטי, ואנחנו בוועדת הכספים מקפידים לא לחצות את הקו שבין רצונות פוליטיים לבין מה שמעבר לייעוץ משפטי שניתן, אני מבקש להדגיש שאני לא קיבלתי העתק של מכתבו למרות שבאותה ישיבה הובטח שמיד חברי ועדת הכנסת יקבלו אותו.
ישראל כץ: המכתב חסר לי משתי בחינות; קודם כל מבחינה משפטית, ושנית - מבחינה פוליטית.
ישראל כץ: מבחינה פוליטית אם יושב ראש הכנסת שהוא אדם - - -
סאלח טריף: תקבלו מיד את העתק המכתב.
ישראל כץ: זה מבחינה משפטית.
ישראל כץ: מבחינה פוליטית יושב ראש הכנסת שידוע כאיש עקרונות שלא מהסס ללכת אפילו נגד ראש מפלגתו בדברים שהוא סבור שהוא צודק לגביהם, - - -